# Általános információk:

**Tanterv:** Építészmérnöki osztatlan Mesterképzési Szak,

 Építőművész alapképzési szak, Építészmérnöki alapkézési szak

**Tantárgy neve: Építészeti rajz, formaismeret.**

**Tantárgy kódja:** EPE345MNEM

**Szemeszter:** 2

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Tervezési stúdió 1.**

Tantárgy felelős: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. C012

 E-mail:  nemeth.pal@mik.pte.hu

 Munkahelyi telefon:

Oktatók: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. C012

 E-mail:  nemeth.pal@mik.pte.hu

 Munkahelyi telefon:

 Dr. Krámli Márta, adjunktus

 Iroda: 7624 Magyarország, Pécs, Boszorkány u. 2. B-3374

 E-mail: kramli.marta@mik.pte.hu

 Munkahelyi telefon: +36 72 503 650 / 23899

## Tárgyleírás

A kurzus tematikája az akadémiai rajztudás legfontosabb elemeire épül, így a szabadkézi rajzolás mind technikai (rajzi minőség, kontúrok, tónusok, helyes használata), mind pedig a látott kép megjelenítésének elméletei ismeretei, a különböző perspektívák alkalmazása részei a kurzusnak. A kurzus érinti a festői technikák alkalmazását is, nem csak technikai (akvarell, tus, pác) de azoknak elméleti kérdéseiben is. A kurzus figyelmet fordít a hallgatók térlátásának és formakultúrájának fejlesztésre, a modell utáni rajz gyakorlata mellet hangsúlyozva a „belső látás”, az agyban lévő „hívóképek” leképezését, előhívását. A kurzus kitér a kompozíciós elvekre, a képszerkesztés belső arányrendjének törvényszerűségeire..

## Oktatás célja

A kurzus alapvető célja az önálló vizuális kifejezés alapjainak elsajátítása annak érdekében, hogy az építészeti prezentáció, kezdve az első skiccektől egészen a komplett látványtervig a hallgatónak ne okozzon problémát.

## Tantárgy tartalma

A szemeszter során a hallgatók mind rajzi, mind rajztechnikai alapokkal ismerkednek.

A szemeszter első harmadában a vonalas ceruzarajz és az egy, illetve két iránypontos perspektíva technikája és szabályai a fő téma. Itt ismerkednek meg a hallgatók a képszerkesztés szabályaival; a képi kompozíció és a dekomponált kép elvével, jelentőségével.

A második rajzi blokk a tus és a pác technikája köré épül. Az tanult technikákat, ismereteket építészeti terveik bemutatásán alkalmazzák

A harmadik szakaszban színes technikákkal ismerkednek a kurzus résztvevői. Az akvarell és a tempera festés alapjait sajátítják el, a színek komponálásának alapvető szabályait, a színes technika építészeti megjelenítésben történő alkalmazását ismerik meg,

A gyakorlati feladatok több ponton kapcsolódnak a Tervezés stúdió 2 tárgy tematikájához, azt megtámogatva az aktuális tervezési feladatok szabadkézi rajzokban történő feldolgozásával.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai részvétel, a feladatok határidőre való elkészítése, bemutatása, a házi feladatok legalább 50%-ának időben történő bemutatása, az alaki és formai követelmények betartása.

Az aktív órai részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt.

Amennyiben a hallgató ezt a minimum követelményt nem teljesíti, az hiányzásnak minősül!

A megengedett hiányzás a félév során nem haladhatja meg a TVSZ-ben meghatározott 30%-ot.

A tantárgy félévközi jeggyel zárul.

**A félév során a munkák pontozásra kerülnek, a megszerezhető maximális pontszám 100 pont**

**Házi feladatok blokkja: 24 pont**

**Első rajzi blokk: 25 pont**

**Második rajzi blokk: 26 pont**

**Harmadik rajzi blokk**: **25 pont**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás vagy a feladat nem megfelelő színvonalú megoldása – 0 pont

**A pontozás során mind a négy blokkból meg kell szerezni legalább a pontok felét, az összpontszámtól függetlenül.**

**Megszerezhető maximum pont** **100p**

89 p – 100 p 100% A (5, jeles,excellent,sehrgut)

77 p – 88 p 88% B (4, jó, good, gut)

66 p – 76 p 76% C (3, közepes, avarage, befriedigend)

55 p – 65 p 65% D (2, elégséges, satisfactory, genügend)

0 p – 54 p 54% F (1, elégtelen, fail, ungenügend)

## Kötelező irodalom

Órai jegyzetek, segédletek.

Dobó-Molnár-Peity-Répás: Valóság-Gondolat-Rajz, TERC Kft. 2004, Budapest, ISBN: 9789639535107

Rudolf Arnheim: A vizuális élmény – Az alkotó látás pszichológiája, Gondolat Kiadó, Budapest, 1979, ISBN: 96321172833

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

rajzi fogalmazás összetettsége

* rajzi pontosság
* kompozíció helyessége
* eredetiség és szellemesség
* formakultúra

## Program heti bontásban

|  |  |  |
| --- | --- | --- |
| **Hét** | **Előadás témája** | **Gyakorlat témája** |
| 1.hét | Tematika és követelményrendszer megbeszélése, szükséges anyagok és eszközök listájának kiadása. |  |
| 2. hét:  | A két iránypontos rajzolt perspektíva szabályai. Arányosság, osztás perspektívában. | Geometrikus testcsoportból álló kompozíció létrehozása. A kompozíció bemutatása álló és békaperspektívában, madártávlatban. Órai kompozíció csonkolása |
| 3. hét:  | Az egy iránypontos perspektíva szabályai. Arányok, tagolás, méretek az egy iránypontos perspektívában. | A tervezés tárgyhoz kapcsolódó belső tér megrajzolása egy iránypontos perspektívában. |
| 4. hét:  | Az organikus forma mibenléte, az organikus és konstruktív formák együttes alkalmazása a képzőművészetben | Geometrikus és organikus konstrukciók, kreatív feladat. |
| 5. hét:  | A képi kompozíció szabályai. Hármas illetve négyes osztás, aranymetszés | Képi kompozíció létrehozása részlettanulmányok felhasználásával. |
| 6. hét | Az első rajzi blokk leadása |  |
| 6. hét:  | A fa pác a képzőművészetben, a technika használatának alapelvei. A kontúr és tónus viszonya, formaértelmező szerepe | Térbeli kompozíció megjelenítése páccal.  |
| 7. hét:  | Színhőmérséklet és térhatás.  | Különböző színes fapácokkal készített felületek alkalmazásával saját terv bemutatása. Tervlap, látványterv. |
| 8. hét  | A tusrajz, a lavírozott tus technikája. | Perspektivikus kompozíció tussal. |
| 9. hét  | Tus és pác vegyes technika.. | Belső tér ábrázolása vegyes technikával. |
| 10. hét  | Tavaszi szünet  |  |
| 11. hét | A második rajzi blokk leadása |  |
| 11. hét | Az akvarell a képzőművészetben, a technika használatának alapelvei | Festői gyakorlat akvarell technikával. Az akvarellel képzett felület, szín redukció a monokróm színhasználattól a 3 színig beállítás alapján |
| 12. hét | Az organikus látvány rajzi elemzésének lehetőségei.  | Organikus látvány geometrikus elemekre bontása. Festői gyakorlat akvarell technikával órai munka alapján |
| 13. hét  | A vegyes-technikák alkalmazása a látványtervekben | Építészeti látványterv vegyes-technika alkalmazásával |
| 14. hét:  | A tempera festés alapjai. A fedőfesték felületképzése, a festői felület. Képi egyensúlyok, kompozíciós harmóniák és/vagy diszharmóniák | Festői felület létrehozása temperával. Színes kompozíció tervezése |
| 15. hét | A tempra technika alkalmazása a szabadkézi építészeti megjelenítésben. | Saját tervezési feladat látványterve temperával. |
| 15. hét | A harmadik rajzi blokk leadása |  |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 dr.Németh Pál

 tantárgyfelelős

Pécs, 2019.02.04.